  Туспуктэм: vk.com (Владимир Соловьёв) Наталия Сильвестрова 9-тӥ толсуре Шаркан ёросысь Мишкин гуртын выль лулчеберет юртэз сӥё-дано усьтӥзы. Со сярысь Удмуртиысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. Юртын 150 интылы учкон залэз, лыдӟиськонни, эктонъя, аэробикая но мугор кыдатонъя зал, кырӟанъя, чеберлыко киужъёсъя студиос. Юртэз «Комплексное развитие сельских территорий» программа улсын пуктӥзы      Культура юртазы арлы быдэ 300-лэсь трос ужрадъёс ортчытъяло. Учкыны оглом 15 сюрс адями ветлэ. Лулчеберетъя юртын «Балаган» театр кружок, кырӟанъя «Егит мылкыд» кружок, кырӟанъя «Радуга» нылпи коллектив,  крезьгуро инструментъёсын шудонъя «Семинотка»нылпи кружок но мукет клуб огазеяськонъёс ужало. Тодэ вайытом, Грак ёросын лулчеберетъя но спортъя центр ужаны кутскиз, сое озьы ик федерал программая пуктӥзы. Сарапул ёросысь Нечкино черкоугртын «Культура» йӧскалык ӵектосъя пуктэм лулчеберт юртэз усьтӥзы. Тегъёс: лэсьтӥськон Лулчеберет Удмуртия Шаркан  